Diari Oficial de la Generalitat Valenciana


Sumari del DOGV 5683, del 18-01-2008 (2007/15979)

Informació pública del Projecte de reparcel·lació forzosa del PAI, unitat d'execució de sòl urbanitzable sectoritzat Sector Industrial de Guardamar de la Safor.
----------------------------------------------------------------------------------------------------------------------------------------------------------------

### Dades del document

Número de DOGV
:   5683

Data del DOGV
:   18-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15703


Data del document
:   13-12-2007

Organisme emissor
:   Alquerieta Industrial 2005, SL

Tipus de document
:   Informació Pública

Descriptors 

:   * Guardamar de la Safor
    * empresa privada
    * pla d'urbanisme

Informació pública del Projecte de reparcel·lació forzosa del PAI, unitat d'execució de sòl urbanitzable sectoritzat Sector Industrial de Guardamar de la Safor. [2007/15749]  
Alquerieta Industrial 6266 GN, amb domicili a Dénia, carrer Coll Verd, 4-2º-11ª, i CIF B-97666242, vist que l'Ajuntament de Guardamar de la Safor va acordar en sessió d'Assemblea veïnal de data 24 d'abril de 2007 l'aprovació i adjudicació definitiva del Programa d'Actuació Integrada, Unitat d'Execució Sòl Urbanitzable Sectoritzat Sector Industrial de Guardamar de la Safor, ha formulat el Projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei de la Generalitat Valenciana 16/2005, de 30 de desembre, Urbanística Valenciana (d'ara en avant LUV).   
D'acord amb el que disposa l'article 416 del Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU) i en relació amb l'article 177 LUV, se sotmetrà a informació pública el dit Projecte de Reparcel·lació forçosa per mitjà de la publicació en el Diari Oficial de la Comunitat Valenciana, pel termini d'un mes, fent constar que, el mencionat projecte de reparcel·lació forçosa, quedarà protocol·litzat per mitjà d'acta autoritzada per la notaria de Mª Teresa Marín Garrido, a Gandia, carrer Passeig Germanies, número 45, escala 6, 1er pis, i serà depositada una còpia de la documentació a l'Ajuntament de Guardamar de la Safor.   
Durant l'indicat termini d'un mes, a comptar de la publicació en el Diari Ofical de la Comunitat Valenciana, podrà consultar-se tota la documentació, tant en l'Ajuntament referit, a fi d'examinar-la i presentar al·legacions com en la notaria abans citada, en horari de 10:00 a 13:00 hores, on es podrà obtindre una còpia de l'acta notarial o sol·licitar que s'exhibisca la mateixa i/o formular les al·legacions que s'entenguen oportunes. En cas de necessitar aclariment de dubtes, conceptes o altres qüestions relatives al programa, per part de l'equip redactor, s'haurà de concertar cita prèvia, telefonant al 039 135 374 o 96 352 84 93.   
De conformitat amb el que disposa l'article 174.7 LUV i 409 ROGTU modificat pel Decret 36/2007, de 13 d'abril, del Consell, durant l'exposició al públic del Projecte de Reparcel·lació, a fi d'evitar el proindivís, els que resulten adjudicataris en condomini, podran efectuar-se requeriments recíprocs per a substituir les quotes de condomini previstes en els projectes per indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic donant un termini de deu dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del Projecte de Reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.   
I a fi de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es publica, així mateix, edicte en el Butlletí Oficial de la Província de València, dirigit als titulars de béns i drets la identitat del qual és desconeguda, o sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat del qual; identitat o domicili no consten en el present procediment i expressament .  
Guardamar de la Safor, 13 de novembre de 2007.- El gerent, en representació de la mercantil Alquerieta Industrial 2597 MA: Juan Carlos Orquin Tarrazona.